钦定古今图书集成/理学汇编/学行典/第228卷 > 《让产序》孙奇逢
## 钦定古今图书集成/理学汇编/学行典/第228卷 > 《让产序》孙奇逢

尝闻“人伦有五，而兄弟相处之日最长。盖君臣朋友，
其遇合无期，聚会有时。至父之生子，妻之配夫，亦皆
以二十岁为率。惟兄弟或一二年，或四五年，相继而
生。自竹马游戏以至骀背鹤发，其相与周旋，多者至
七八十年之久。此中之乐，曷其有极？”乃人尽兄弟也，
而兄弟不皆乐，而相怨相尤。一体互为翦伐，同气争
“相谬戾，不止视同路人，而且仇若敌国。”此何以故？谓
父母之一椽一瓦、一丝一粒，兄弟各有分焉。一认为
分内之物，便锱铢尺寸所必较。故从古兄弟之闲，或
为家而争，为国而争，为天下而争，皆各见其为分内
耳。谁能洞然破除此见，置劳逸多寡于不问者？善乎！
义士胡公之让产也，罄先世所遗，悉以遗二弟。弟却
不受，坚予之，且曰：“弟有即吾有。”此天性最初之良，友
爱笃挚，宛如一体一气。斯人也，既能以家让，又何难
于让国让天下哉！《诗》之咏兄弟曰“既翕”，而《尼山》曰“怡
怡”，未有不让而能成其怡怡也。既翕也，盖不让则争，
争则愤怒相加而乖戾丛至，其贻羞于兄弟，宁忍言
乎？荩！明之不忍忘其祖，是能法祖以教其家；而蓊生
兄弟之怡怡而既翕也，型固素裕矣。况一家让、一国
兴让，则是编也，实以干城名教，岂直阐扬祖德哉！余
固乐有言，以为有兄弟者劝。

家，结茅为庐，不蔽风雨，冻雪埋庐，庐无火烟，衣不遮
体，食不充饥肠，凡有人心者，时赈救之，始得终三年
丧。此子忠一念真切，虽冻馁惨凄之极，不能改也。子
忠我师也，余执业门墙，尤惧辱焉。第以子忠惑异端，
日诵经念佛。陈兔山锡时造其庐，谕圣人之学，始知
读书。余实与兔山同此苦心，遂与子忠订为会友。吁！
愿天下皆师子忠之孝，勿忤逆以干天和。愿子忠闻
一善言，见一善行，即虚心师之，勿为孝子拘定。隆庆
四年九月十九，余将之浙，书别。